***Nr***

**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresată de **DISTRIBUȚIE ENERGIE OLTENIA S.A.** prin **SC NISEMPRA ELECTRO SRL** cu sediul în județul Dolj, municipiul Craiova, str. Calea Severinului, nr. 97, parter , et 2,3,4 înregistrată la Agenția pentru Protecția Mediului Mehedinți cu nr. 11719 din 20.09.2023 , în baza:

* ***Legii nr. 292/2018*** *privind evaluarea impactului anumitor proiecte , publice și private asupra mediului;*
* ***Ordonanței de Urgență a Guvernului nr.195/2005*** *privind protecția mediului, aprobată cu modificări și completări prin Legea 256/2006, cu modificările și completările ulterioare;*
* ***Ordonanței de urgență a Guvernului nr. 57/2007*** *privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*
* ***Hotărârii Guvernului nr.1000/2012*** *privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia,*

**Agenția pentru Protecția Mediului Mehedințidecide**, ca urmare a consultărilor desfășurate în cadrul ședinței Comisiei de analiză tehnică din data de **14.12.2023** că proiectul ***“*Cresterea eficientei energetice si a calitatii energiei furnizate clientilor prin modernizare posturi de transformare , retea JT si bransamente aferente pentru comuna Jiana : PTA Jiana 1 si 2, PTA Jiana Mare 1 si 2, PTA CRR Jiana Mare , PTA Jiana Veche , PTA Moara Jiana Mare , pTA Cioroboreni 1 si 2, PTA Danceu*“*,** propus a fi amplasat în judeţul Mehedinți, **domeniul public al Comunei Jiana, localitatile Cioroboreni, Jiana , Jiana Mare , Jiana Veche si Danceu**  –***nu se supune evaluării impactului asupra mediului.***

**JUSTIFICAREA DECIZIEI:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:

Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, Anexa nr. 2, pct.13, lit.a) -***”****orice modificări sau extinderi****,*** *altele decât cele prevăzute la punctul 24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”,* iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, ***nu se supune evaluării impactului asupra mediului*.**

**2.CARACTERISTICILE PROIECTULUI**

**2.1Dimensiunea și concepția întregului proiect:**

 Comuna Jianaeste formată din satele Jiana, Jiana Mare, Jiana Veche, Danceu, Cioroboreni fiind alimentata cu energie electrica prin intermediul a 16 posturi de transformare din care 5 posturi de transformare apartin tertilor iar 11 posturi de transformare 20/0,4kV, cu puteri intre 63–400 kVA, apartin DEO SA astfel: 7 posturi de transformare (din satele Jiana, Jiana Mare, Jiana Veche sunt alimentate cu energie electrica prin LEA 20kV NR 2 JIANA, alimentata din Statia de transformare ST 110/20KV Burila, respectiv 2 posturi de transformare (din satul Cioroboreni ) sunt alimentate cu energie electrica prin LEA 20kV JIANA, alimentata din Statia de transformare ST 110/20KV VJ MARE

Stația de transformare 110/20 kV BURILA este echipata cu doua transformatoare, cu următoarele caracteristici:

1. Trafo 1 in funcţiune (în lunile impare), 110/20 kV, 16 MVA, In = 84/420 A, YnYnod - 11, Uk = 10.80%, serie 96908
2. Trafo 2 în funcţiune (in lunile pare), 110/20kV, 16 MVA, In = 84/420 A, YnYnod - 11, Uk = 10,82%, serie 96909.
3. Tratarea neutrului, pe partea de 20 kV, se face prin Bobina de stingere BS1 10-50A ;

Identitatea Posturilor de Transformare (PT) care apartin DEO SA din zona de aplicabilitate (care deservește localitățile din comuna Jiana este prezentată în Tabelul 2.3-8, de mai jos.

| **TABEL 2.3-8 POSTURI DE TRANSFORMARE**  |
| --- |
| **Cod PT** | **Denumire PT** | **Localitate** | **Tip consumatori** |
| POSTURI DE TRANSFORMARE  |
| DS-TS-227305-4001 | PTA 1 JIANA | JIANA | Casnic + agenti economici |
| DS-TS-227305-4002 | PTA 2 JIANA | JIANA | Casnic + agenti economici |
| DS-TS-227308-4001 | PTA 1 JIANA MARE | JIANA | Casnic + agenti economici |
| DS-TS-227308-4002 | PTA 2 JIANA MARE | JIANA | Casnic + agenti economici |
| DS-TS-227309-4001 | PTA CRR JIANA MARE | JIANA | Casnic + agenti economici |
| DS-TS-227308-4003 | PTA MOARA JIANA MARE | JIANA | Casnic + agenti economici |
| DS-TS-227309-4002 | PTA JIANA VECHE | JIANA | Casnic + agenti economici |
| DS-TS-227220-4004 | PTCZ SPP 6+7A | JIANA | Casnic + agenti economici |
| DS-TS-227306-4001 | PTA 1 CIOROBORENI | JIANA | Casnic + agenti economici |
| DS-TS-227306-4002 | PTA 2 CIOROBORENI | JIANA | Casnic + agenti economici |
| DS-TS-227307-4001 | PTA DANCEU | JIANA | Casnic + agenti economici |

 Activele reţelei de distribuţie din zona aplicabilă sunt uzate moral și fizic, fiind proiectate și instalate acum mai bine de 20 de ani (există active care au o vechime și de 50-60 de ani). Aceste active necesită înlocuire, modernizare și extinderea capacității astfel încât să poată susține consumul energetic la normele de consum actuale și la standardele de calitate a serviciului, în special în ceea ce privește continuitatea serviciului (SAIDI, SAIFI) și parametrii energiei livrate, impuse de ANRE.

Rețelele trebuie reconfigurate astfel încât să fie poziționate pe domeniul public, în cea mai mare parte, pentru a asigura acces neîngrădit la facilitățile și instalațiile energetice, pentru mentenanță și alte aspecte de exploatare.

Acțiunea de modernizare și extindere a capacității trebuie să vizeze și următoarele aspecte, în mod obligatoriu:

* creșterea gradului de inteligență a reţelei, extinderea monitorizării acesteia și integrarea în sistemul centralizat de telecontrol de la distanță (SCADA/ADMS), care permite gestionarea directă, automatizată și cu performanțe crescute a distribuției de energie electrică.
* implementarea de măsuri de digitalizare a proceselor, inclusiv de creștere a eficienței și capacității de transmitere a informațiilor între reţea și elementele ei, supravegheate și acționate de la distanță, și sistemul central de telecontrol (ADMS).
* extinderea supravegherii (monitorizării) reţelei de joasă tensiune (JT) și integrarea unor elemente de control în SCADA/ADMS, în viitorul imediat (odată cu operarea SCADA pentru reţeaua de JT).
* instalarea de contoare inteligente, refacerea branșamentelor la JT și scoaterea punctului de livrare a serviciului la limita de proprietate.

 Lucrarile de modernizare vor consta in:

* Modernizare ST Burila 110/20 kV, va consta in înlocuirea transformatorului de putere nr. 1 existent (110/20kV-16MVA) cu transformator de putere (110/20kV-25MVA) cu pierderi reduse și capacitate superioară/extinsă (având eficienta energetica în conformitate cu Directiva Europeana 2009/125/CE);
* Modernizare reţea MT ce deservește alimentarea cu energie electrică a PT-urilor 20/0,4 kV depe razacomunei Jiana, care este racordata la ST 110/20 kVBurila ,ST 110/20 kVVj Mare,ST 110/20 kV Gruia, fiind constituită din ax, derivațiiși racorduri, și extinderea rețelei MT.

Modernizarea/extinderea reelei de MT aferentă comunei Jiana presupune:

1. LEA 20 kV nr.2 Jiana, alimentata din Statia de transformare ST110/20KV Burila în lungime de cca - 4.6 km.,
2. LEA 20 kV Jiana, alimentata din Statia de transformare ST110/20 KV Vj Mare in lungime de cca - 7.91 km.,
3. LEA 20 KV Gruia Complex nr.1 in lungime de cca - 6.72 km.

 **Total AX LEA 20KV - 19.23 Km,**

d) Derivatie 20 KV Danceu - Patulele in lungime de cca - 8.68 km.,

e) Derivatie 20 KV Danceu in lungime de cca - 4.69 km.

 f) Derivatie 20 KV Jiana – Statia Burila in lungime de cca - 8.96 km.,

 **Total derivatii 20KV - 22.33 Km**

 g) Modernizarea axului LES 20 kV iesiri din statii în lungime de cca. 0.6 km.

 h) Modernizarea/extinderea racordurilor de medie tensiune, în lungime totală de cca. 9.3 km (pe LEA MT) și în lungime totală de cca. 4.4 km (pe LES MT).

 **Total racorduri 20KV - 14.3 Km**

* **Modernizarea PT-urilor, inclusiv înființarea unor PT-uri noi (5 poziții), modernizarea unor PT-uri (10 poziții), reechiparea unor PT-uri (1 poziții)**,

a) PT-uri noi instalate (5 buc noi de tip PTAB): (PTAB JIANA 2, PTAB Nr. 2 JIANA VECHE, PTAB nr. 3 JIANA VECHE, PTAB 1 DANCEU, PTAB 2 DANCEU);

b) PT-uri modernizate (1 buc PTA transformate în PTAB-uri): nr. 1 JIANA VECHE;

c) PT-uri modernizate/reechipate (10 buc PTA modernizate): PTA Jiana 1, PTA Jiana 2, PTA Jiana Mare, PTA 2 Jiana Mare, PTA CRR Jiana Mare, PTA Moara Jiana Mare, PTA SPP 6+7A, PTA 1 Cioroboreni, PTA 2 Cioroboreni, PTA Danceu.

Transformatoarele de putere utilizate (proiectate) în cadrul realizării lucrărilor de modernizare / înființare a posturilor de transformare vor fi de tipul ermetice în ulei, echipate cu RAT (regulator automat al tensiunii sub sarcină), cu pierderi reduse, și raport de transformare 20/0,4 kV.

* **PT nou înființate, de tip PTAB (5 bucăți):**

a) PTAB JIANA 2 racordat din LEA 20 NR 2 JIANA şi echipat cu transformator de 160 kVA și RAT;

b) PTAB 2 JIANA VECHE racordat din LEA 20 NR 2 JIANA şi echipat cu transformator de 160 kVA și RAT;

c) PTAB 3 JIANA VECHE racordat din LEA 20 NR 2 JIANA şi echipat cu transformator de 160 kVA și RAT;

d) PTAB 1 DANCEU racordat din LEA 20 KV Gruia Complex nr 1, Derivatie Danceu şi echipat cu transformator de 160 kVA și RAT;

e) PTAB 2 DANCEU racordat din LEA 20 KV Gruia Complex nr 1, Derivatie Danceu şi echipat cu transformator de 160 kVA și RAT;

* **PTA inlocuite cu PTAB (1 bucăți):**

PTAB 1 JIANA VECHE racordat din LEA 20 NR 2 JIANA şi echipat cu transformator de 160 kVA și RAT

PTA modernizate / parțial reechipate (10 bucăți):

a) PTA 1 JIANA racordat din Derivatie 20 kV Jiana şi echipat cu transformator de 160 kVA și RAT;

b) PTA 2 JIANA racordat din Derivatie 20 kV Jiana şi echipat cu transformator de 160 kVA și RAT;

c) PTA1 JIANA Mare racordat din Derivatie 20 kV Jiana şi echipat cu transformator de 160 kVA și RAT;

d) PTA 2 JIANA Mare racordat din Derivatie 20 kV Jiana şi echipat cu transformator de 160 kVA și

e) PTA Moara JIANA Mare racordat din Derivatie 20 kV Jiana şi echipat cu transformator de 160 kVA și RAT;

f) PTA Danceu racordat din Derivatie 20 kV Jiana şi echipat cu transformator de 250 kVA și RAT;

g) PTA CRR JIANA Mare racordat din Derivatie 20 kV Jiana şi echipat cu transformator de 160 KVA si RAT;

h) PTA SPP 6+7A JIANA Veche racordat din Derivatie 20 kV Jiana şi echipat cu transformator de 160 KVA si RAT;

i) PTA 1 Cioroboreni racordat din LEA 20 kV Jiana-Statia Vj Mare,şi echipat cu transformator de 160 kVA și RAT;

j) PTA 2 Cioroboreni racordat din LEA 20 kV Jiana-Statia Vj Mare,şi echipat cu transformator de 160 kVA și RAT

* **Integrarea în SCADA/ADMS** a Posturilor de transformare (PTAB, PTA modernizate). Toate posturile de transformare, din zona de aplicabilitate a Proiectului, inclusiv noile PTAB-uri, dar și PT-urile existente modernizate vor fi echipate cu RTU-uri pentru integrare în SCADA. Echipamentele utilizare pentru integrare în SCADA / digitalizare (RTU-JT, etc), pentru fiecare post de transformare modernizat/înființat vor include:
	+ - 1. RTU-JT, cu toate echipamentele necesare;
			2. Sursă de alimentare dedicată pentru RTU-JT;
			3. Sistem de comunicație.

Noile PTAB-uri vor fi achiziționate echipate complet, inclusiv cu echipamentele pentru integrare în SCADA. La PT-urile existente ce vor fi modernizate, se vor adăuga aceste echipamente de integrare, ca echipamente adiționale la cele existente în PT-uri. Noile cutii de distribuţie, ce vor echipa posturile de transformare de tip PTA modernizate, vor fi achiziționate complet echipate, inclusiv cu echipamentele pentru integrare în SCADA (RTU-JT, electroalimentare, sistem de comunicație).

* **Digitalizarea măsurii, instalarea de contoare inteligente, astfel:**
	+ - 1. Instalare de contoare de balanţă cu telemăsură, pe fiecare trafo din cadrul celor 16 PT-uri modernizate/reechipate/noi înființate. Contoarele vor fi trifazate cu montaj semidirect pe bara de 0,4 kV,și modul de comunicație GSM/GPRS.
			2. Instalare contoare la consumatori, de tip SMI (Sistem de Masurare Inteligenta), la un număr de 2129 locuri de consum. Aceste contoare vor fi de tip cu montaj direct, monofazate/trifazate.
* **Modernizarea/extindere RJT, după cum urmează:**
	+ - 1. LEA JT, în lungime totală de cca. 45.56 km modernizata
			2. LES JT, în lungime totală de cca. 1.2 km. – din care LES nou 1.2 Km
			3. modernizarea a 2129 de branșamente, din care: 1920 BMP si 209 FDCS
* Pregătire pentru migrarea sistemului de comunicații pe fibră optică (pentru realizarea schimburilor de date dintre RTU-JT și SCADA/ADMS). Instalare de fibră optică, pe o lungime totală de cca. 55.86 km, din care:cca. 50.86 km cablu aerian, instalat pestâlpii LEA MT, respectiv cca. 5.00 km cablu subteran pe traseul LES MT proiectata (instalată în tubulatură).
* Implementare sistem de monitorizare a reţelei electrice la nivel de JT. Instalarea unor echipamente de măsură și control al calității energiei electrice distribuita la nivelul circuitului general si a circuitelor de distribuţie, de joasă tensiune, în toate cele saisprezece (16) de PT-uri aparținând reţelei de distribuţie care se modernizează (reţeaua de alimentare cu energie electrica a Comunei Jiana). Astfel, se vor instala saisprezece (16) seturi Analizor de reţea (calitatea serviciului de distribuţie), pentru monitorizarea parametrilor din standardul de performanță, impus de ANRE. Aceste echipamente includ ansamblul de servicii și software necesare pentru punerea în funcţiune și funcționarea analizorului, însă nu includ echipamente auxiliare necesare funcționării locale, respectiv computer desktop, tastatură și mouse.
* Analizoarele de reţea (pentru monitorizarea calității serviciului de distribuţie publica, inclusiv aportul viitorilor prosumatori prezumați) vor fi analizoare de tip multi feederși vor culege date atât de pe circuitul general (de JT), cât și de pe circuitele de plecare din PT (de JT), prin intermediul unor reductoare de curent, şi monitorizează activitatea de distribuţie energie electrică. Analizoarele de calitate se vor putea integra în SCADA/ADMS prin protocol Modbus TCP, odată cu implementarea SCADA pentru monitorizarea rețelei de JT.Analizoarele se instalează și se mențin permanent în PT-uri și rămân conectate susținând funcționarea continuă a monitorizării locale.
* Analizorul de reţea (pentru calitatea serviciului de distribuţie) necesită, pentru exploatare, un computer desktop, cu tastatură și mouse, instalate local în PT, pentru operare locală și elaborarea unor diagnoze privind calitatea serviciului. Aceste echipamente sunt necesare în cazul unor intervenții locale, pentru verificări suplimentare după realizarea intervenției. Aceste echipamente auxiliare nu sunt incluse în bugetul Proiectului, însă se vor procura din fondurile Beneficiarului și se vor pune la dispoziția analizoarelor în exploatare, la nivelul fiecărui PT modernizat;
* ***Racordarea la rețețlele utilitare existente în zonă :***Nu este cazul. Implementarea proiectului nu implică racordare la utilități.

 ***Căi de acces permanente, căile de comunicații***La realizarea lucrărilor de extindere a retelei electrice aeriene, nu sunt necesare căi de acces noi sau modificări ale celor existente.

 ***Organizarea de șantier :***Locul de amplasare este pe domeniul public al comunei Jiana ;

 Organizarea de șantier constă în :

* delimitarea și amenajarea zonelor de depozitare și înmagazinare a diverselor scule și materiale, cu sistem de închidere și pază ;
* stabilirea locului de amplasare a echipamentelor de muncă ;
* delimitarea și semnalizarea zonelor de lucru.

Pentru amplasarea organizării de șantier nu sunt necesare lucrări de deviere de rețele electrice, telefonice sau de apă-canal sau lucrări de demolări alte obiective.

***Lucrări de refacere a amplasamentului***

Dacă după trecerea duratei de exploatare se va decide dezafectarea, activităţile specifice vor include demontarea şi îndepărtarea elementelor liniei electrice aeriene.

Reabilitarea mediului va include:

* curăţarea terenului de posibile resturi de materiale de construcţii;
* umplerea excavaţiilor cu pământ de calitate similară cu cel din zona învecinată acestora;
* aşezarea unui strat de sol vegetal la suprafaţa terenului astfel încât să permită fie desfăşurarea activităţilor agricole anterioare pe terenurile reabilitate, fie revegetarea.

**2.2 Cumularea cu alte proiecte existente și/sau aprobate**

Lucrarile prezentului proiect consta in modernizarea retelei MT ce deserveste alimentarea cu energie electrica a PT –urilor de pe raza comunei Jiana , care este racordata la ST 110/20 Kv Vanju Mare si realizarea de racorduri subterane de medie tensiune aferente localitatilor Cioroboreni , Jiana, Jiana Mare , Jiana Veche si danceu, comuna Jiana , judetul Mehedinti;

**2.3Utilizarea resurselor naturale, în special a solului, a terenurilor, a apei și a biodiversității**

Având în vedere natura proiectului propus, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

În conformitate cu Lista cuprinzând deșeurile din anexa nr.2 la H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare, deșeurile generate în timpul realizării proiectului sunt:

|  |  |  |
| --- | --- | --- |
| **Nr.crt.** | **Denumire deşeu** | **Cod deşeu** |
| 1. | Ambalaje de hârtie şi carton | 15.01.01. |
| 2. | Ambalaje de materiale plastice | 15.01.02. |
| 3. | Ambalaje de lemn | 15.01.03. |
| 4. | Ambalaje metalice | 15.01.04. |
| 5. | Absorbanți / textile cu substanțe periculoase | 15.02.02 |
| 6. | Beton şi moloz rezultat din demolări | 17.01.01. |
| 7. | Deşeuri ceramice şi porţelan | 17.01.03. |
| 8. | Deşeuri de lemn | 17.02.01. |
| 9. | Cupru, bronz, alamă | 17.04.01. |
| 10. | Aluminiu | 17.04.02. |
| 11. | Fier, fontă, oţel | 17.04.05. |
| 12. | Amestecuri metalice | 17.04.07. |
| 13. | Pământ şi pietre | 17.05.04. |

Modul de gospodărire a deșeurilor:

|  |  |
| --- | --- |
| **Denumire deseu** | **Eliminare/Valorificare deseu** |
| Ambalaje de hârtie și carton | Valorificare prin societăți atestate |
| Materiale ceramice-porțelan (izolatori ceramici) | Valorificare prin societati atestate/beneficiarul lucrării |
| Conductor Oțel-Aluminiu | Valorificare prin societăți atestate/beneficiarul lucrării |
| Fier, fontă, oțel (armături fundații) | Valorificare prin societăți atestate/beneficiarul lucrării |
| Pământ și pietre | Eliminare în locuri special amenajate |

Gestionarea deșeurilor se va efectua în condiții de protecție a sănătății populației și a mediului înconjurător. Constructorul va asigura:

-  Colectarea succesivă a deșeurilor rezultate în urmă lucrărilor;

-  Stocarea corespunzătoare a fiecărui deșeu în recipiente metalice / PVC etanșe;

- Transportul deșeurilor la locul de stocare temporară în condiții de siguranță.

Materialele refolosibile și deșeurile valorificabile se predau beneficiarului lucrării conform procedurii de predare – primire, urmând că acesta să le stocheze temporar și să le valorifice conform legislației în vigoare. Deșeurile inerte de construcție (beton, moloz, pământ, pietre, etc.) vor fi transportate pe platforma de depozitare a deșeurilor inerte a localității. Ambalajele și deșeurile proprii ale constructorului (deșeuri de ambalaje fără/cu reziduuri periculoase, absorbanți sau substanțe periculoase, deșeuri menajere, etc) vor fi predate agenților economici autorizați pentru valorificarea/eliminarea lor. Este interzisă aruncarea sau abandonarea deșeurilor, arderea sau neutralizarea lor în instalații, respectiv locuri neautorizate pentru acest scop.

***Substanțele și preparatele chimice periculoase utilizate:***

 La executarea lucrărilor prevăzute în documentația tehnică, precum și în exploatare acestora, instalatiie electrice nu poluează mediul înconjurător prin tehnologiile aplicate. Nu se videntiaza substanțe și preparate chimice periculoase utilizate și/sau produse.

* 1. **Poluarea și alte efecte negative**

Ținând cont de tipul lucrărilor și de de activitatea propusă prin proiect se preconizează că acest tip de obiectiv nu va avea impact semnificativ asupra calității factorilor de mediu din zona influentă.

***Apa:*** Prin specificul proiectului, apa nu reprezintă o utilitate determinantă fiind utilizată doar pentru uzul personalului implicat și eventual pentru umectarea materialelor excavate pentru diminuarea emisiilor de pulberi.

Apa potabilă necesară consumului va fi asigurată de executantul lucrării din surse autorizate în sistem îmbuteliat.

***Aer:***Lucrările care face obiectul prezentului proiect, nu prezintă surse staționare, dirijate, de emisii poluante în atmosferă.

Sursele posibile de emisie de poluanți în aer pot fi:

 -Eșapamentul autovehiculelor - surse mobile;

 -Operațiile de manipulare și transport cu mijloace auto a echipamentelor și săpăturile - surse staționare nedirijate.

Utilajele, indiferent de tipul lor, functionează cu motoare Diesel, gazele de eșapament evacuate în atmosferă conținând poluanți specifici arderii motorinei, și anume: oxizi de azot (NOx), dioxid de sulf (SO2), compuși organici volatili nonmetanici (COVnm), oxizi de carbon (CO, CO2), pulberi cu conținut de metale grele.

Principalii poluanți evacuați difuz în atmosferă sunt: pulberile, CO, NOx, SO2, COVnm.

Degajările de praf în atmosferă vor varia funcție de specificul și nivelul activității și de condițiile meteorologice (prezența vântului).

Sursele de emisie a poluanților atmosferici specifice proiectului sunt surse la sol sau în apropierea solului (înălțimi efective de emisie de până la 4 m față de nivelul solului), deschise (cele care implică manevrarea solului săpat) și mobile (utilaje).

Emisiile de poluanți în atmosferă, sunt temporare având o durată maxim egală cu durata zilnică a programului de lucru (în principiu 10 ore/zi, 5 zile pe săptămână), putând prezenta unele variații de la o oră la alta și de la o zi la alta.

Se estimează că valorile concentrațiilor poluanților în aerul ambiental la locul de muncă, nu vor depăși limitele admise de legislația în vigoare, respectiv H.G. nr.1218/2006 privind stabilirea cerințelor minime de securitate și sănătate în muncă pentru asigurarea protecției lucrătorilor împotriva riscurilor legate de prezența agenților chimici.

*Emisii din surse staționare nedirijate*

Sursele staționare nedirijate de emisii de poluanți în atmosferă în perioada de execuție a lucrărilor propuse pentru realizarea proiectului sunt reprezentate de activitățile de manevrare a materialelor. Cea mai mare parte a acestor operații se vor constitui în surse de emisie a prafului în atmosferă.

Praful generat de manevrarea materialelor și de eroziunea vântului este, în principal, de origine naturală (particule de sol, praf mineral).

Intensitatea activității de transport, pe perioada derulării proiectului, în cadrul amplasamentului, nu va determina afectarea calității aerului în zonă.

*Impactul generat de lucrările care fac obiectul proiectului, asupra atmosferei, în condițiile unei bune organizări și a respectării normelor și reglementărilor de securitate a muncii specifice și de mediu, se consideră a fi nesemnificativ.*

Măsuri luate pentru protecția calității aerului:

* folosirea de utilaje și mașini performante;
* oprirea motoarelor mașinilor, utilajelor când nu sunt implicate în activitate;
* gestionarea corespunzătoare a deșeurilor rezultate;
* utilizarea apei ca să se încorporeze praful.

***Sol, subsol:***

Sursele de impurificare ale solului pot fi:

* depozitarea necontrolată a deșeurilor;
* posibile poluări accidentale cu combustibili lichizi de la utilajele din dotare.

Măsurile de protecție, avute în vedere, încă din faza de proiectare, pentru prevenirea sau reducerea impactului asupra solului sunt următoarele:

* se vor amenaja platforme pentru depozitarea deșeurilor rezultate din activitate;
* este strict interzisă depozitarea materialelor de construcție și a deșeurilor pe spațiile verzi sau direct pe sol;
* materialele metalice și nemetalice rezultate în timpul lucrărilor vor fi precolectate, stocate și depozitate în containere, în vederea evacuării pe sortimente, pe terenul proprietatea beneficiarului;
* manipularea și transportul spre valorificare a deșeurilor/materialelor se vor realiza cu respectarea cerințelor privind protecția factorilor de mediu;
* operațiile de manipulare și transport spre depozitare finală a deșeurilor nevalorificabile la depozitul de deșeuri, se vor realiza cu respectarea cerințelor privind protecția factorilor de mediu;
* folosirea unor utilaje și mașini performante pentru evitarea unor scurgeri accidentale a carburanților pe/în sol; în cazul în care va exista o astfel de situație, se vor lua măsuri de înlăturare a acestora din zona respectivă;
* alimentarea cu combustibil a utilajelor, întreținerea/repararea acestora se va face doar prin intermediul unităților specializate autorizate;
* instruirea corespunzătoare a personalului desemnat pentru gestiunea, depozitarea și manevrarea deșeurilor și a personalului ce va efectua lucrările cu privire la măsurile de protecție a sănătății umane și a factorilor de mediu.

 *Se poate aprecia că, prin măsurile prevăzute încă din faza de proiectare și prin respectarea de către toți cei implicați în proiect a măsurilor specificate, impactul negativ produs asupra solului este nesemnificativ, temporar, local și reversibil.*

 Subsolul poate fi, accidental, poluat prin pătrunderea de fluide sau reziduuri solide prezente pe amplasamentul de interes, preexistente sau generate de proiect.

 Sursele potențiale de poluare a subsolului sunt aceleași ca și în cazul solului.

 Nu sunt necesare măsuri suplimentare de diminuare a impactului, în condițiile respectării măsurilor propuse.

*Respectarea tehnologiei de execuție a lucrărilor, aplicarea strictă a măsurilor de protecție a mediului specificate și a instrucțiunilor de lucru și a celor de protecție a muncii vor asigura derularea proiectului fără evenimente deosebite și, ca urmare, se preconizează un impact redus, temporar și local al proiectului asupra subsolului.*

***Zgomot și vibrații:***

Sursele de zgomot și vibrații care apar în procesul de execuție a lucrărilor sunt reprezentate de motoarele și angrenajele în mișcare ale utilajelor și mijloacelor auto.

Limita maximă admisă la locurile de muncă pentru expunere zilnică la zgomot, conform legislației în vigoare, H.G. nr. 493/ 2006 privind cerințele minime de securitate și sănătate referitoare la expunerea lucrătorilor la riscurile generate de zgomot, modificată prin H.G nr.601/2007, este de 87 dB(A).

Pentru ca nivelul de zgomot și vibrații să fie cât mai redus, se vor avea în vedere măsuri ca: utilizarea de mijloace de transport și utilaje de ultimă generație; reducerea la minimum a timpilor de funcționare al utilajelor.

***Radiații:***

În cadrul activității desfășurate nu se generaza radiații și poluanți biologici.

***Ecosisteme terestre și acvatice, biodiversitate:***

Amplasamentul aferent desfășurării lucrărilor prevăzute de proiect se află pe domeniul public al Comunei Jiana. Siturile natura 20000 in care se implementeaza proiectul sunt ROSPA 0011 Blahinita si ROSAC 0306 Jiana;

***Așezări umane și a alte obiective de interes public:***

Lucrările propuse nu vor avea impact asupra caracteristicilor demografice ale populației locale, nu va determina schimbări majore de populație în zonă.

Datorită poziției amplasamentului și a potențialelor emisii către mediu, ce au fost analizate anterior, se consideră că lucrările nu vor genera impact negativ asupra personalului angajat și a populației din zonă; activităților economice locale; condițiilor de viață din zona de impact a societății.

Proiectarea obiectivului s-a făcut respectând distanțele față de diferitele construcții (clădiri, drumuri, rețele) pe langă care trece.

* 1. **Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:nu este cazul**
	2. **Riscurile pentru sănătatea umană**

Lucrările se vor realiza conform programului și etapelor stabilite prin proiect. Se vor lua măsuri de reducere a poluării atmosferice, a zgomotului și vibrațiilor, care în cazul acestui proiect ar putea avea un impact direct asupra populației, ar putea crea un risc pentru sănătatea umană.

1. **AMPLASAREA PROIECTULUI**

Amplasamentul pe care urmează să se realizeze proiectul este situat în județul Mehedinți, comuna Jiana .Lucrarile se vor realiza pe domeniul public ;

**3.1 Utilizarea actuală și aprobată a terenurilor**

Conform certificatului de urbanism nr. 29.12.09.2023 emis de Primăria Comunei Jiana, terenul pe care urmează să se realizeze extinderea rețelei de medie tensiune se află în, pe domeniul public al comunei Jiana are regimul economic : zona cai de comunicatie rutiera , domeniu public; Nu se va schimba destinaţia actuală a terenului.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**Nu este cazul;

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
		2. Zone costiere și mediul marin: ***nu este cazul.***
		3. Zonele montane și forestiere: ***nu este cazul.***
		4. Arii naturale protejate de interes național, comunitar, international: nu este cazul;
		5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: ***ROSAC0306 Jiana si ROSPA0011 Blahnita***
		6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: ***nu este cazul conform punctului de vedere emis de catre Directia Judeteana de Cultura Mehedinti transmis prin email in data de 17.11.2023;***
		7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
		8. Zonele cu o densitate mare a populației: ***nu este cazul****.*
		9. Peisaje și situri importante din punct de vedere istoric, cultural sau arheologic:***nu este cazul.***
		10. Peisaje și situri importante din punct de vedere istoric, cultural sau arheologic:***nu este cazul.***
1. **TIPURILE ȘI CARACTERISTICILE IMPACTULUI POTENȚIAL**

Zona poate fi afectată din punct de vedere al factorilor de mediu pe perioada execuției lucrărilor prevăzute de proiect.

Cuantificarea amplorii prognozate a impactului a ținut seama de efectele asupra mediului: direct, indirect, secundar și cumulativ; pe termen scurt, mediu și lung; permanent și temporar; pozitiv și negativ

**4.1Importanța și extinderea spațială a impactului**

 Fiind o zonă antropizată, în zonă și în imediata vecinătate a lucrărilor propuse nu sunt identificate specii sau habitate de interes.

 Se apreciază că populația nu va fi afectată în mod negativ din punct de vedere al calității mediului de realizarea proiectului propus, în schimb va beneficia de avantajele îmbunătățirii infrastructurii și ale îmbunătățirii calității vieții.

* 1. **Natura impactului**

Pentru perioada de realizare a proiectului, ca urmare a faptului că obiectivul propus spre realizare în cadrul proiectului se află într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de realizare a proiectului, va avea caracter local. Probabilitatea unui impact semnificativ este redusă. Toate utilajele și echipamentele folosite în timpul realizării proiectului vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de realizare a proiectului, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

* Durata impactului: redusă;
* Frecvența impactului: perioadă limitată;
* Reversibilitatea impactului**:** se apreciează că nu sunt situații care să determine ireversibilitatea impactului.
	1. **Cumularea impactului cu impactul altor proiecte existente şi/sau aprobate**

Nu este cazul.

**4.8**  **Posibilitatea de reducere efectivă a impactului:**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea proiectului, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. ***În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.***

**II. Motivele pe baza cărora s-a stabilit neefectuarea evaluării adecvate:**

 Proiectul intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor natural, a florei şi faunei sălbatice, aprobată prin Legea nr.49/2011, cu modificările şi completările ulterioare - conform punctului de vedere nr. 458 din 21.09.2023 emis de Biroul C.F.M –Arii Protejate din cadrul Agenţiei pentru Protecţia mediului Mehedinti.

Proiectul se implementeaza in doua situri Natura 2000 :ROSPA011 Blahnita respectiv ROSAC0306 Jiana

►Prin acest proiect nu se reduce suprafața habitatelor și a numărului de exemplare de specii de interes comunitar și nu se fragmentează habitate de interes comunitar;

►Acest proiect nu are impact negativ asupra factorilor care determina menținerea stării favorabile de conservare a ariei protejate și nu produce modificări ale dinamicii relațiilor care definesc structura și funcția ariei naturale protejate.

menținuțe măsurile minime de conservare stabilite pentru fiecare habitat natural și speciile sitului.

► Nu influențează realizarea obiectivelor pentru conservarea ariilor naturale protejate de interes comunitar;

► Nu influențează negativ factorii care determină menținerea stării favorabile de conservare a ariilor naturale protejate de interes comunitar;

Proiectul detine avizul administratorului celor doua situri Natura 2000 –ROSPA0011 Blahnita si ROSAC 0306 Jiana nr.46 /S.T .MH /27.12.2023;

**III.Motivele pe baza cărora s-a stabilit neefectuarea evaluării impactului asupra corpurilor de apă:**

Nu este cazul. Proiectul propus ***nu intră*** sub incidența prevederilor art. 48 și 54 din Legea apelor nr. 107/1996, cu modificările și completările ulterioare,

**IV.Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Proiectul se va realiza respectându-se următoarele prevederi:

* ***Beneficiarul răspunde de corectitudinea datelor prezentate în Memoriul de prezentare;***
* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Activitatea se va desfășura strict în zona avizată prin actele de reglementare obținute pentru proiect;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Se vor respecta prevederile Legii nr. 104/2011 privind protecția atmosferei și condițiile de calitate a aerului din STAS 12574/87 și Ordinul M.A.P.M. nr.462/1993;***
* ***Se vor respecta normele legale de igienă prevăzute în Ordinul M.S. nr.119/2014, Ordinul M.S. nr.976/1998;***
* ***Se vor respecta prevederile Legii nr. 17/2023 ce aprobă O.U.G. nr.92/2021 privind regimul deșeurilor, cu modificările și completările ulterioare, și H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase;***
* ***Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;***
* ***Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;***
* Spațiile afectate temporar de lucrări vor fi limitate la minimul necesar și vor fi strict marcate în teren;
* Utilizarea apei în fixarea prafului, dacă este cazul;
* Constructorul are obligația refacerii terenurilor afectate temporar de lucrări;
* Evacuarea ritmică a deșeurilor din zona de generare pentru evitarea formării de stocuri și creșterii riscului amestecării diferitelor tipuri de deșeuri;
* La stabilirea destinației finale a deșeurilor se va avea în vedere prevederile Legii nr. 17/2023 ce aprobă O.U.G. nr.92/2021 privind regimul deșeurilor în privința ierarhiei acestora;
* Dirijarea către reciclare și valorificare a tuturor deșeurilor apte pentru această destinație;
* Manipularea, stocarea, transportul, valorificarea, eliminarea deșurilor se va face fără a genera riscuri pentru sănătatea umană, aer, apă, sol/subsol, faună, floră;
* Manipularea, stocarea, transportul, valorificarea, eliminarea deșurilor se va face fără a crea disconfort din cauza zgomotului sau a mirosurilor;
* Manipularea, stocarea, transportul, valorificarea, eliminarea deșurilor se va face fără a afecta negativ peisajul sau zonele de interes special;
* Se va asigura evidența gestiunii deșeurilor pentru fiecare tip, în conformitate cu modelul prevăzut în Anexa nr.1 a H.G. nr.856/2002, cu modificările și completările ulterioare;
* Titularul și executantul lucrărilor se vor asigura că nu vor fi generate fenomene de poluare prin descărcări necontrolate de deșeuri în mediu, că acestea nu vor fi abandonate sau depozitate în locuri neautorizate;
* Titularul și executantul lucrărilor se vor asigura că eliminarea deșeurilor se va face în condiții de respectare a reglementărilor privind protecția populației și a mediului;
* Titularul va impune și executantul lucrărilor va asigura personalului implicat echipamente de protecție și de lucru adecvate operațiunilor aferente gestionării deșeurilor în condiții de securitate a muncii;
* Atât titularul cât și executantul vor desemna câte o persoană, din rândul angajaților proprii, instruită corespunzător, care să urmărească și să asigure îndeplinirea obligațiilor prevăzute de lege în sarcina producătorilor de deșeuri;
* Utilajele vor fi verificate periodic, astfel încât emisiile de noxe să se încadreze în limitele legale și să nu existe pericolul pierderilor de produse petroliere;
* În situația în care în timpul realizării lucrărilor vor fi afectate drumurile de acces în amplasamentul proiectului, acestea vor fi refăcute;
* La finalizarea lucrărilor toate utilajele, deșeurile și materialele de construcție vor fi îndepărtate din amplasamentul proiectului;
* Executantul va lua toate măsurile necesare privind prevenirea și stingerea incendiilor pe durata execuției lucrărilor;
* În timpul execuției lucrărilor se vor urmări și respecta toate normele specifice privind protecția muncii, tehnica securității, sănătatea și igiena muncii.
* ***Titularii proiectelor au obligația respectării prevederilor deciziei etapei de încadrare și a aprobării de dezvoltare;***
* ***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă;***
* ***La finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz. Procesul-verbal întocmit în această situație se anexează și face parte integrantă din procesul-verbal de recepție la terminarea lucrărilor.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Șef Serviciu A.A.A.,**  **Intocmit,**

 Claudia LOHON Ilse PALALOGA